CELEX: 62012TA0290
Language: sk
Date: 2015-04-22 00:00:00
Title: Vec T-290/12: Rozsudok Všeobecného súdu z 22. apríla 2015 – Poľsko/Komisia („Poľnohospodárstvo — Spoločná organizácia trhov — Sektory ovocia a zeleniny a spracovaného ovocia a zeleniny — Pomoc skupinám výrobcov — Obmedzenie finančnej účasti Únie — Právna istota — Legitímna dôvera — Povinnosť odôvodnenia — Lojálna spolupráca“)

8.6.2015   
            
            
               SK
            
            
               Úradný vestník Európskej únie
            
            
               C 190/11
            
         Rozsudok Všeobecného súdu z 22. apríla 2015 – Poľsko/Komisia
   (Vec T-290/12) (1)
   
   ((„Poľnohospodárstvo - Spoločná organizácia trhov - Sektory ovocia a zeleniny a spracovaného ovocia a zeleniny - Pomoc skupinám výrobcov - Obmedzenie finančnej účasti Únie - Právna istota - Legitímna dôvera - Povinnosť odôvodnenia - Lojálna spolupráca“))
   (2015/C 190/12)
   Jazyk konania: poľština
   
      Účastníci konania
   
   
      Žalobkyňa: Poľská republika (v zastúpení: pôvodne B. Majczyna a M. Szpunar, neskôr B. Majczyna a K. Straś, splnomocnení zástupcovia)
   
      Žalovaná: Európska komisia (v zastúpení: pôvodne N. Donnelly, B. Schima a D. Milanowska, neskôr B. Schima a D. Milanowska, splnomocnení zástupcovia)
   
      Predmet veci
   
   Návrh na zrušenie článku 1, bodov 2 až 4, 6, 12 a 13 spolu s článkom 2 ods. 1 až 3 a článku 3, ako aj prílohy I a II vykonávacieho nariadenia Komisie (EÚ) č. 302/2012 zo 4. apríla 2012, ktorým sa mení a dopĺňa vykonávacie nariadenie Komisie (EÚ) č. 543/2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (Ú. v. EÚ L 99, s. 21)
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               Poľská republika znáša svoje vlastné trovy konania a je povinná nahradiť trovy konania, ktoré vznikli Európskej komisii.
            
         
      (1)  Ú. v. EÚ C 250, 18.8.2012.